制置侍郎閣學台座俯從鄉論營求勝地改建貢闈嚴嚴翼翼實稱朝廷所以賓興賢能之意父老觀者莫不稱歎今工已告成命客飲之正獲與焉謹賦詩三章以紀盛事詞鄙意拙亦各言志儻蒙采察曷勝榮幸  其三
作者：度正
朝代：宋

paragraphs: 皇家科目釣英豪，手大方能得巨鼇。
考論勳庸推虎榜，講求師友自鸞刀。
泉翁竟被盲夫棄，雲叟空勞聖主褒。
細看當年權造化，歐公眼目獨清高。